cyanic-selkie/wikianc huggingface dataset:
Henk Pim
Günahlandırılması
thumbnail|"Qisasçılar" komiksinin 1966-c ildəki 28-ci sayında Henk Pim ilk dəfə Qoliaf olmuşdur. Pim Cenetin evini tərk edir, cibində də pul yoxdur, Cenetin çekini qüruruna görə qəbul etmir. Nə edəcəyini bilməyən Henkin qabağına keçmiş düşməni Yumurtabaş çıxır. Yumurtabaş Patrisiya Starın qolunun itirməsinə səbəbiyyət verdiyindən özünü günahkar hiss etməkdədir və Henkdən pul qarşılığında düzəltdiyi mexaniki qolu taxmasını tələb edir. Amma qolu taxar-taxmaz Patrisiya Yumurtabaşın kontrolu altına girir. Yumurtabaş hər an Patrisiyanın qolunu partlada biləcəyini, sağ qalmasını istəyirsə dediklərini etməli olduğunu deyir. Henk məcbur Yumurtabaş üçün hökumətdən adamantiumu oğurlamaq üçün Yumurtabaşa kömək etməli olur, hətta Qisasçılarla mübarizə aparır. Amma Yumurtabaş yalan söyləmişdir, Patrisiyanın qolunda bomba yoxdur. Üstəlik, Patrisiya günhkarın Henk olduğunu demək üçün proqramlandırılmışdır. Henk xainliklə günahlandırılaraq həbs olunur, məhkəmə günün gözləməyə başlayır. Məhkəmə günü Bəla Ustaları komandası (Yumurtabaş, Ay daşı, Böcək, Pələng Köpəkbalığı, Radioaktiv adam, Şokçu) Henki qaçırır, ələ keçirilən Bəla Ustalarının üzvü Şokçu qaçırılması üçün Henkin pul ödədədiyi yalanını söyləyir. Artıq heç kim Henkə güvənmir, Yumurtabaş ona Bəla Ustalarına qatılmasını təklif edir.
Hen yalandan Bəla Ustalarına qatılır, bu zaman Qisasçılar Şokçunun yalan dediyini hiss edirlər. Qisasçılar Henki xilas etməyin yolunu axtararkən, Henk təkbaşına bütün Bəla Ustaları komandasını məğlub edir. Qisaçılar Bəla Ustalarının gizləndiyi yeri tapır, Şahingöz Yumurtabaşın Henkə silah tuşladığını görür, Henk bundan xəbərsizdir. Şahingöz oxu ilə onun silahını nişan alır, amma silahdan çıxan atəş Yumurtabaşın özünü öldürür. Henkin şahidliyi ilə Şahingöz əfv olunur. Cenet ilə barışır, amma Nyu Yorku tərk edir.
Onslaught, Qisasçılara qayıdış və yenə vəda
Henk Qisasçılarla dünyanı öz istədiyi kimi qurmaq istəyən Morqan Li Faya qalib gələrək komandanın yenidən qurulmasına kömək edir. Nəhəng-adam kimi Qisasçıların ehtiyat üzvü olur, laboratoriya işlərinə qayıdır. Bu zaman Altron yenidən qayıdır, uzun mübarizə gedir, sonda Henk anti-vibranium aləti vasitəsilə Altronu məhv edir. Qısa müddət sonra Henk Qisasçıların aktiv üzvü olur, Sarı Jaket kimi macəralarına davam edir.
Qırmızı cadugər (Vanda Maksimov) uşaqlarını itirmişdir və çox streslidir. Bir gün Cenet hovuz kənarında uşaq söhbətini açır, uşaqlarını unutmaq istəyən Vandanın isə reallığı dəyişdirmək qabiliyyəti onun ağlını yerindən oynadır, gücünü bilmədən komanda yoldaşları üzərində tədbiq edir. Henk bu hadisələr başladıqda Starkla birlikdədir. Bu zaman Jack of Heartsın dirilmiş cəsədi, nəzarətdən çıxmış Vijn, bir qrup Altron robotu və hirslənmiş Şi-Halk Qisasçılar Qərargahına hücum edir. Henk hadisə yerinə gəldikdə Ceneti huşsuz vəziyyətdə tapır, onu xəstəxanaya aparır. Ciddi yaralanan Cenet komoya düşür. Komanda yoldaşları Qırmızı cadugər ilə döyüşərkən Henk günlərlə Cenetin yatağının yanında oyanmasını gözləyir. Oyanan Cenet Henkin fədakarlığını başa düşür, münasibətlərinə şans verməyə qərar verir. Henk və Cenet super qəhrəman olmağı buraxıb İngiltərənin Oksford şəhərinə köçürlər. Qisasçılar komandası dağılır.
Vətəndaş müharibəsi və sonrası
thumbnail|left|Henk Pim bir müddət Eşşək arısı kimi çıxış etmişdir. Vətəndaş müharibəsi zamanı hökumətin tərəfində olur, Toni Starkı dəstəkləyir. Yaxın dostu Bill Fosterin ölümünə səbəb olan Tor kloununun yaradıcılarından biridir. Yeni Super komandalar yetişdirmək üçün SHIELD-lə işləyir. Vətəndaş müharibəsindən sonra "Time Magazine" jurnalı tərəfindən ilin adamı seçilir.
Vətəndaş müharibəsindən əvvəl Cenet ilə ayrılır.
Super qəhrəman olmaq istəməsə də yeni qurulan Yeni Qisasçılar komandasına dəvət edilməməsi onda özünə güvəni yox edir. Cenet ilə ayrıldıkdan sonra, Vətəndaş müharibəsindən əvvəl Oksfordda super qəhrəmanlarla maraqlanan qadına aşiq olur. Bir gün qadın Henkdən lazım olan bütün məlumatları öyrəndikdən sonra şəkil dəyişdirir, Skrul olduğunu açıqlayır, onu məğlub edərək yerini tutur. Henk Gizli İşğal zamanı yerinə keçən onlarla super qəhrəmandan sadəcə biridir.
Gizli İşğaldan sonra Skrull həbsxanasından qurtulan Henk Gizli İşğalda Cenetin öldüyünü öyrənir. Baş verənlərdə, Cenetin ölümündə, bəzi dostlarının ölümündə Dəmir adamı günahkar sayır. Öyrəndiklərinin şoku ilə özünü laboratoriyaya həbs edir. Pim hissəciklərini daha da inkişaf etdirir, sevdiyi insanın ruhunu şərəfləndirmək üçün adını Eşşək arısı qoyur. Bu zaman elmə xidmətlərinə görə Sonsuzluq tərəfindən dünyanın ən qüdrətli alimi elan edilir. Yokasta (Cenetin beyin dalğalarına sahib robot) ilə birlikdə Qüdrətli Qisasçılar komandasını qurur. Hər dəfə Dəmir adamı günahlandırır, bu isə aralarının pozulmasına gətirir çıxarır. Henk zaman içində itmiş Kapitan Amerikanı gətirmək üçün səfərbər olan qrupun bir üzvü olur. Mühasirə zamanı Qüdrətli Qisasçıların üzvü kimi Norman Osborna qarşı mübarizə aparır, Tora Asqardın xilas edilməsində kömək edir.
Qisasçılar Akademiyası
Mühasirədən sonra Henk Pim Qisasçılar Akademiyasını qurur. Bir ara Gizli Qisasçıların üzvü olur. Pim anti qəhrəman olmaq və ya öz güclərini itirmək potensialına sahib gənclərə yönəlir. Onlara güclərini idarə etməyi öyrədir. Bu zaman yenidən Nəhəng-adam olur.
Henkin Skrull kopiyasının Tiqra ilə münasibətlərindən bir uşağı olmuşdur. Amma Henkin özü Tiqraya nəsə olacağı təqdirdə uşağına baxacağına söz verir. Bir yandan da Ceneti diriltməyə çalışır.
"Qorxunun özü" hekayəsi zamanı Titaniya və Əmici adam Qisasçılar Akademiyasına hücum edib oranı xaraba edirlər. Komanda məcbur keçmiş Qərb Sahili Qisasçıları komandasının qərargahına yerləşir.
Henk digər qurucu Qisasçılarla birlikdə kimdən gəldiyi məlum olmayan siqnalın arxasınca düşürlər. Henk siqnalın Cenetə aid olduğunu düşünür, Mikrodünyaya keçir və həqiqətən də onun sağ olduğunu görür.
Digərləri ilə birlikdə Mikrodünyada Lord Qouzara qarşı döyüşürlər, sonda Möcüzə-adamın köməyi ilə Mikrodünyadan qaça bilirlər. Lord Qouzar onları təqib edir, amma bu dəfə qurucu üzvlərlə deyil, bütün Qisasçılar komandası ilə qarşılaşır və məğlub olur. Cenetin qayıdışı təntənə ilə qeyd olunur.
Altron dövrü
thumbnail|"Qisasçılar Akademiyası" komiksinin 7-ci sayı. Bütün bu hadisələr illərlə öncə Henkə başqa paralel dünyada yaşayan Porsuq yaxınlaşır. Onun gəldiyi paralel dünyada Altron Nyu Yorka hücum edərək onu ələ keçirmiş, daha sonra bütün dünyanı feth edərək insan irqini məhv etmişdir. Buna görə Porsuq gələcəkdən gələrək Henki öldürmək istəyir.
Amma birinci Porsuq ikinci Porsuq tərəfindən dayandırılır. İkinci Porsuq daha yaxın gələcəkdən, birinci Porsuqun Henki öldürməsi ilə yaranan və Morqan Li Fay tərəfindən idarə olunan gələcəkdən gəlməkdədir.
Henkin yaşamasına icazə verilir, Henk Altronun düzəltməyəcəyinə söz verir. Amma tarixin gedişatına təsir göstərməmək üçün düzəltməli olduğunu bildirirlər. Buna görə Henk Altronu hər an dayandıra biləcək proqram üzərində çalışır. Altronun bir neçə hadisədən sonra aktiv hala gəlməsindən sonra Henk bu proqramla Altronu dayandırır.
Pimin Altronun dayandırmaq üçün yaratdığı bu proqram təkamül keçirərək Dimitrios adlı süni intellektə çevrilir və hücum etməyə başlayır. Pim bunun qarşısını almaq üçün Qisasçılar AI komandasının yaradır.
İslamabad (Urmiya)
Əhalisi
2006-cı il məlumatına görə kənddə 514 nəfər yaşayır (137 ailə).
Saku Ylatupa
Saku Ylatupa — Erediviziya təmsilçilərindən olan Ayaks klubunda yarımmüdafiəçi kimi çıxış edən peşəkar Finlandiyalı futbolçudur.
Tavenna (Misir)
Tavenna və ya Tavennisi — ilk kinovik monastır. Bu, VI əsrdə Müqəddəs Böyük Paxomi tərəfindən müasir Əl Rəhmaniyyə Kəbli kəndində qurulmuş bir icma idi. Yuxarı Misirdə Naq-Həmmadidən təxminən 5 km şərqdə olan Xenoboskion yaxınlığında yerləşir.
Saku Ylatupa
Erkən illəri
Saku 1999-cu ildə Espoo şəhərində anadan olmuşdur. Ylatupa öz peşəkar futbolçu karyerasına HJK klubunun gənclər yığmasında start vermişdir. Ylatupa bir müddət HJK klubunun reserv komandası olan Klubi 04 klubunda çıxış etmişdir.
HJK
2016-cı ildə Ylatupa HJK klubunun əsas komandasına çağırılmışdır. O, peşəkar karyerasında debütünü 2 aprel 2016-cı ildə Finlandiya Liqa Kubokunda Lahti klubuna qarşı oyunda etmişdir. O, 46-cı dəqiqədə əvəz olumuşdur.
Ayaks
21 iyul 2017-ci ildə Ylatupa Erediviziya təmsilçilərindən olan Ayaks klubu ilə üç illik müqavilə imzalamışdır.
İnçiü
İnçiü ( Yángzhōu shì), Çinin Szyansu vilayətindəndə yerləşən bir rayon səviyyəsində şəhərdir. Yanszı çayının şimal sahilində vilayət mərkəzi Nankinin 72 kilometr uzaqlığında yerləşir. Sahəsi 6,638 km² olan şəhərin əhalisi 2010-cu ildə 4,460,066 nəfər təşkil edirdi
İnçiü, cənub-qərbdə Nankin, şimalda Huai'an, şimal-şərq Yançen və şərqdə Tayçcou rayon səviyyəsində şəhərlər ilə qərbdə Anhoy vilayəti ilə qonşudur.
Xəlfəli (İğdır)
Xəlfəli — Türkiyənin İğdır ilinin İğdır ilçəsinə daxil olan bir bələdiyyə. İğdır Şəhərr Stadionu burada yerləşir. Özvatan, Turqut Özal və Yunus Əmrə məhəllələrindən ibarətdir.
Coğrafiyası
İğdır il mərkəzinə 7 km uzaqlıqdadır.
Əhalisi
1886-cı il məlumatına görə kənddə 892 erməni yaşayırdı.
Səlim (Urmiya)
Səlim kəndi - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 53 nəfər yaşayır (16 ailə).
Elgün Səfərov
Elgün Firdovsi oğlu Səfərov – hüquq üzrə fəlsəfə doktoru, Birləşmiş Millətlər Təşkilatının Qadınlara qarşı ayrı-seçkiliyin ləğvi üzrə Komitəsinin sədr müavini, beynəlxalq hüquq, insan hüquq və azadlıqları üzrə ekspert.
Haqqında
Elgün Səfərov 5 iyun 1982-ci ildə anadan olmuşdur. 1999–2003-cü illərdə Bakı Dövlət Universitetinin Beynəlxalq Hüquq və Beynəlxalq Münasibətlər fakültəsində bakalavr pilləsi üzrə ali təhsil almışdır. 2003–2005-ci illərdə BDU-nun Beynəlxalq Hüquq və Beynəlxalq Münasibətlər fakültəsinin magistr pilləsini fərqlənmə dərəcəsi ilə bitirmişdir. Rus və ingilis dillərini bilir. Ailəlidir, 2 övladı var.
Elmi və pedaqoji fəaliyyəti
O, 2005-ci ildə Bakı Dövlət Universitetinin Beynəlxalq Hüquq və Beynəlxalq Münasibətlər fakültəsinin aspiranturasına daxil olmuş, 2010-cu ildə hüquq üzrə fəlsəfə doktoru elmi dərəcəsi almaq üçün "Müasir dövrdə BMT-nin Təhlükəsizlik Şurasının beynəlxalq sülhün və təhlükəsizliyin dəstəklənməsində fəaliyyəti (Beynəlxalq hüquqi məsələlər)" mövzusu üzrə elmi işini müdafiə etmişdir. 50-dən çox elmi əsəri Azərbaycanda, Ukraynada, Rusiya Federasiyasında və digər ölkələrdə çap edilmişdir. Elmi araşdırmaları əsasən insan hüquqlarının müdafiəsi, BMT-də islahatlar, Avropa İttifaqının qanunvericiliyi, beynəlxalq sülhün və təhlükəsizliyin müdafiəsi, gender bərabərliyinin təmin edilməsi, qadın və uşaq hüquqlarının müdafiəsi və s. mövzular üzrə olmuşdur.
O, Bakı Dövlət Universitetində, ADA Universitetində, Dövlət Gömrük Komitəsinin Akademiyasında "Ailə hüququ", "Humanitar hüquq", "Avropa İttifaqının tarixi və qanunvericiliyi" və digər fənnləri tədris etmişdir.
İş fəaliyyəti
Raul Vallenberq İnstitutunun, ADA-nın, Cenevrə İnstitutunun, İsveçrə İnkişaf və Əməkdaşlıq Agentliyinin, Avropa İttifaqının, AR Prezidenti yanında Dövlət İdarəçilik Akademiyasının, Avropa Kollecinin, BMT-nin, USAİD-in, BMT-nin İnsan hüquqları Komissarlığının, ATƏT-in, "Север-Юг" təşkilatının və digər beynəlxalq və milli təsisatların təşkil etdikləri təhsil proqramlarının iştirakçısı olmuşdur.
2009-cu il tarixində "Beynəlxalq əlaqələr və beynəlxalq insan hüquqları" Azərbaycan Diplomatiya Akademiyası, İsveçin SİDA, İsveçrə inkişaf və əməkdaşlıq təşkilatının, BMT-nin Əhali Fondunun "CEDAW konvensiyasının tətbiqi" (2008), USAİD-in "Qadınların iş yerində seksual qısnaması" (2007), BMT-nin İnsan hüquqları üzrə yay məktəbi (2008) və digər sahələr üzrə təşkil edilən təlimlərdə və seminarlarda iştirak etmişdir. Təlimçi qismində Avropa Şurasının "Gender büdcələşmənin həyata keçirilməsi" mövzusuna dair Makedoniyada (2010), ATƏT-in Bakı ofisi tərəfindən Azərbaycanın regionlarında "Məişət zorakılığının qarşısının alınması haqqında" Qanunun həyata keçirilməsi və məişət zorakılığı ilə mübarizə" mövzusunda təlimdə (2012), YUNESKO-nun dəstəyi ilə "Media və KİV nümayəndələri üçün "Gender əsaslı zorakılıq və onun qarşısının alınması" mövzusunda təlimlərə və digər seminarlara cəlb olunmuşdur.
İnsan hüquqlarının müdafiəsi, beynəlxalq hüquq, gender bərabərliyinin təmin edilməsi, gender büdcələşməsi, bələdiyyələrlə iş və dövlət qulluğu, narkotiklərlə mübarizə, insan alveri, məişət zorakılığı, uşaq əməyi, cinsi və iqtisadi zorakılıqla, gender əsaslı zorakılıqla, cinsi ayrı-seçkiliklə, stereotiplərlə və seksizmlə mübarizə, uşaqların zərərli informasiyadan qorunması, uşaqların internet təhlükəsizliyi, gənclərin inkişafı, innovasiyalar və yüksək texnologiyaların tətbiqi və digər sahələrdə təlimçi-ekspert kimi fəaliyyət göstərmiş, eyni zamanda araşdırmaların keçirilməsi istiqamətində təcrübələrə yiyələnmişdir.
Avropa Şurasının seksizmlə mübarizəyə həsr olunmuş qətnaməsinin hazırlanması ilə bağlı işçi qrupunun nümayəndəsi olmuşdur (2017–2018-ci illər). Avropa Şurasının, Birləşmiş Millətlər Təşkilatının, İslam Əməkdaşlıq Təşkilatının və digər beynəlxalq təşkilatların konvensiyalarının, tədbirlər planlarının, qətnamələrin, bəyannamələrin və sənədlərin hazırlanmasında beynəlxalq ekspert kimi iştirak etmişdir.
Seçilmiş elmi əsərləri (50-dən çox elmi məqalə, monoqrafiya, kitab və tezislərin müəllifidir)
NGC 3367
NGC 3367, Yeni Baş Kataloqda qeydə alınmış qalaktikadır. Göy üzündə Şir bürcü istiqamətində yerləşir. SBc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Natiq Bağırov
Natiq Nadir oğlu Bağırov — sambo və dzu-do uzrə 7 dəfə dunya, 8 dəfə Avropa cempionu, Belarusun Əməkdar idman ustası
Həyatı
1964-cu il sentyabrın 7-də Bakı şəhərində anadan olmuşdur.
1981-ci ildə M.Əzizbəyov adına Azərbaycan Neft və Kimya İnstitutunun neft mədənləri fakultəsinə qəbul olunmuş və 1986-cı ildə həmin institutu bitirmişdir.
1983-cu ildə SSR Ali Soveti Rəyasət Heyətinin Fəxri Fərmanı ilə təltif edilmişdir.
1986-1987-ci illərdə “Qiproneftqaz” ETİ-də muhəndis vəzifəsində calışmışdır.
1987-ci ildə Belarus Respublikasının İdman Komitəsinin dəvəti ilə Minsk şəhərinə kocmuş, orada idmancı və məşqci kimi fəaliyyət gostərmişdir. İdman Nazirliyində mutəxəssis vəzifəsində calışmışdır.
1992-1993-cu illərdə İtaliyada məşqci kimi fəaliyyət gostərmişdir.
1995-ci ildə Belarus hokuməti tərəfindən Əməkdar idman ustası adı ilə təltif olunmuşdur.
2002-ci ildən Belarus Respublikasının dzu-do uzrə Milli komandasının baş məşqcisi vəzifəsində işləyir.
1996-2002-ci illərdə Minsk şəhərində Beynəlxalq Humanitar-İqtisadi İnstitutunun “Beynəlxalq munasibətlər” uzrə mutəxəssisi, ingilis və alman dillərinin referent-tərcuməcisi mutəxəssisi ixtisasını almışdır.
1997-ci ildə Minsk şəhərində fəaliyyət gostərən “Qobustan” Mədəni-Maarif İctimai Birliyinin sədri secilmişdir.
2002-ci ilin noyabr ayından Belarus Azərbaycan İcmaları Konqresinin sədridir.
2004-cu ildə Avropa Azərbaycanlıları Konqresinin vitse-prezidenti secilmişdir.
2006-cı il martın 13-də Azərbaycan Respublikası Prezidentinin Sərəncamı ilə dunya azərbaycanlılarının həmrəyliyi sahəsində fəaliyyətinə gorə “Şohrət” ordeni ilə təltif edilmişdir.
Kərəmalım
Əhalisi
2016-cı ilin məlumatına görə kənddə 268 nəfər yaşayır (84 ailə).
Kozarez yarımadası
Kozarez yarımadası — faktiki yarımada olsa da rəsmi sənədlərdə və xəritələrdə ada kimi göstərilir. Ufa şəhərinin Lelinski rayonu ərazisində yerləşir. Yarımada Ağ çayın axını nəticəsində meydana gəlmişdir. Cənub-şərqdən quru əlaqəsi vardır. Bu səbəbdən yarımada adlanır ancaq daşqın və ya suyun mövsümdən asılı olaraq qalxması qurunun üzərinə qalxması ilə nəticələnir. Yarımadada qədim Kozarez kəndi yerləşir. Əhalisi 220 nəfər təşkil edir. Ərazi meşə ilə örtülüdür və əsasən Şam ağacları geniş yayılmişdir.
Risksiz faiz dərəcəsi
Risksiz faiz dərəcəsi (risksiz gəlir dərəcəsi) — müəyyən müddət ərzində maliyyə itkiləri riski olmayan hipotetik investisiya layihəsinin gəlirlilik dərəcəsi. Risksiz faiz dərəcəsi heç bir risk olmadan əldə edilə bildiyi üçün, hər hansı bir risk dərəcəsinə malik olan hər hansı digər investisiya, onu investor üçün cəlbedici etmək üçün daha yüksək gəlir dərəcəsinə malik olacaqdır.
Praktikada risksiz faiz dərəcəsini tapmaq üçün risksiz istiqraz seçilir, yəni defolt riski əhəmiyyətli ola bilməyəcək qədər aşağı olan hökumət və ya orqan tərəfindən buraxılan istiqraz.
Teben nekropolu
Teben nekropolu — Nil çayının qərb sahilində, Qədim Misirin Teben şəhərinin qarşısında nekropol. Bura birinci aralıq dövründən başlayaraq, xüsusilə Yeni padşahlıq dövründə ritual dəfnlər üçün istifadə edilmişdir.
Risksiz faiz dərəcəsi
Nəzəri qiymətləndirmə
Nəzəri risksiz faiz dərəcəsinin şərhlərindən biri İrvinq Fişerin The Theory of Interest (1930) kitabında təsvir etdiyi inflyasiya gözləntiləri konsepsiyası ilə bağlıdır ki, bu da valyuta saxlamağın nəzəri xərcləri və faydalarına əsaslanır. Fişer modelində bir-birini kompensasiya edən iki növ hərəkət kimi təsvir edilmişdir:
Risksiz dərəcə müsbət və ya mənfi ola bilər və praktikada gözlənilən risksiz dərəcənin işarəsi müəyyən edilmiş institusional qaydaya əsasən əldə edilir – Tobinin Money, Credit and Capital kitabında təsvir etdiyi arqumentə bənzər. İstehsal qərarlarının və nəticələrinin qeyri-mərkəzləşdirildiyi və proqnozlaşdırılması çətin olan endogen pul təklifi olan bir sistemdə belə bir təhlil risksiz faiz dərəcəsinin birbaşa müşahidə olunmadığı konsepsiyasına dəstək verir.
Buna baxmayaraq, bu konsepsiyanın tərəfdarlarının pul emissiyasının dəyərini müsbət bir şey kimi qiymətləndirdiklərini görmək olar. Bu, maddi nəticələri Adam Smit tərəfindən “Xalqların sərvəti” əsərində təsvir edilmiş əməyin ixtisaslaşmasını təmin etmək üçün bir növ (kredit) valyutaya əməli ehtiyacla bağlı ola bilər. Bununla belə, Smit arzu olunan əmək ixtisası səviyyəsi üçün “yuxarı həddi” təmin etmir və onun milli və beynəlxalq səviyyədə təşkili mexanizmini tam nəzərdən keçirmir.
Alternativ (daha az yayılmış) tərif ondan ibarətdir ki, risksiz tarif istehlakçı qrupunda təmsil olunan işçilərin vaxta üstünlük verməsidir. Lakin bu halda risksiz nisbət birbaşa müşahidə oluna bilməz.
Üçüncü şərh (həmçinin daha az inkişaf etmiş) alıcılıq qabiliyyətini saxlamaq əvəzinə, təmsilçi investorun əmək haqqını saxlamaq üçün risksiz investisiya tələb etməsidir.
Bu konsepsiyanın müəyyən edilməsində nəzəri qeyri-müəyyənlikləri nəzərə alaraq, praktikada bu sahənin mütəxəssislərinin əksəriyyəti risksiz dərəcənin hansısa təxmini göstəricisindən və ya nəzəri cəhətdən risksiz faiz dərəcəsi və bəzi müflisləşmə riskini özündə birləşdirən bəzi müqayisəli dərəcələrdən istifadə edirlər. Bununla belə, bu yanaşmada bəzi mübahisəli məsələlər var ki, onlar növbəti bölmədə müzakirə olunacaq.
Təxmini risksiz dərəcə
Daxili qısamüddətli dövlət istiqrazlarının gəlirliliyi risksiz faiz dərəcəsi üçün yaxşı bir göstəricidir. İnvestisiya təhlilində risksiz gəlir dərəcəsi kimi ABŞ Xəzinədarlığının kupon istiqrazlarının uzunmüddətli gəliri istifadə olunur. Ənənəvi olaraq, dövlət istiqrazları dövlət istiqrazının yerli sahibi üçün nisbətən risksizdir, çünki tərifinə görə, defolt riski yoxdur — istiqraz dövlət istiqrazının başqa formasını (yəni, yerli valyuta) buraxmaqla geri qaytarıla bilən dövlət istiqrazının formasıdır. Bununla belə, hələ də dövlət kreditlərinin ödənilməməsi halları var. Bu cür istiqrazlarla bağlı başqa bir problem kupon ödənişli istiqrazlarla bağlıdır, çünki investor yenidən investisiya edilmiş kuponlardan gəlirliliyi əvvəlcədən bilmir (və nəticədə gəlir risksiz ola bilməz).
Hökumətin öhdəliklərini ödəmək üçün daha çox pul buraxması riski də var ki, bu da valyutanın dəyərini aşağı sala bilər.
Yerli və xarici sahiblər üçün dövlət istiqrazları üzrə tələb olunan gəlirliliyi beynəlxalq dövlət istiqrazları bazarında fərqləndirmək mümkün olmadığından dövlət kreditləri üzrə gəlirlilik risksiz faiz dərəcəsinin yaxşı göstəricisi ola bilməz.
Risksiz faiz dərəcəsinin alternativ qiymətləndirilməsi də banklararası faiz dərəcəsi ola bilər. Bunun səbəbi, bankların pul orqanlarının son instansiya kreditoru rolu ilə dəstəklənən gizli zəmanətə malik olmasıdır. (Endogen pul emissiyası olan bir sistemdə özəl agentlər monetar orqanlar, eləcə də mərkəzi bank ola bilər ) Lakin, banklararası kredit faizində müflisləşmə riski varsa, pulsuz gəlir dərəcəsi riski əks etdirə bilməz.
Tətbiqi
Risksiz faiz dərəcəsi kapital aktivlərinin qiymətqoyma modelinə əsaslanan müasir portfel nəzəriyyəsində çox vacibdir. Bu modeldə çoxlu qeyri-dəqiqliklər var ki, bunlardan ən əsası faydalılıq təsvirinin səhm tutmaqdan gözlənilən orta səviyyəyə qədər azaldılması və portfel gəlirlərinin dəyişməsidir. Reallıqda, Robert Şillerin Səhm Qiymətləri və Sosial Dinamikada təsvir etdiyi kimi, səhmə sahib olmaqdan başqa bir fayda ola bilər.
Risksiz gəlir dərəcəsi kapital hesablamalarının dəyərinin əsas elementidir, məsələn, kapital aktivlərinin qiymət modelində kapitalın dəyəri. Riskli kapitalın dəyəri risksiz gəlir dərəcəsinin və müəyyən risk mükafatının cəmidir.
Daşqın Şəfiyev
Daşqın Hidayət oğlu Şəfiyev — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Daşqın Şəfiyev 1989-cu il avqustun 22-də Rusiyanın Krasnodar şəhərində anadan olub. 1995–2006-cı illərdə Samux rayonunda Seyidlər kənd tam orta məktəbində təhsil alıb. Subay idi.
Hərbi xidməti
Azərbaycan Ordusunun əsgəri olan Daşqın Şəfiyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Qubadlının və Laçının azadlığı uğrunda gedən döyüşlərdə savaşıb. Daşqın Şəfiyev noyabrın 5-də Laçın döyüşləri zamanı şəhid olub. Samux rayonunun Seyidlər kəndində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Daşqın Şəfiyev ölümündən sonra "Vətən uğrunda" medalı ilə təltif edildi.
Azərbaycanın Qubadlı rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Daşqın Şəfiyev ölümündən sonra "Qubadlının azad olunmasına görə" medalı ilə təltif edildi.
Azərbaycanın Laçın rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Daşqın Şəfiyev ölümündən sonra "Laçının azad olunmasına görə" medalı ilə təltif edildi.
Köhnə Qusev (Bakalı)
Köhnə Qusev — Başqırdıstan Respublikası nın Bakalı rayonu nda yerləşən kənd. Kənd Köhnə Quruçev kənd şurası nın tərkibindədir.
Coğrafi yerləşməsi
Məsafələr:
Milli tərkibi
2002-ci ildə keçirilən Ümumrusiya əhalinin siyahıya alınmasına əsasən kənddə ruslar (64%) üstünlük təşkil edir.
Bitki toxumaları
Eyni mənşəyə, quruluşa və funksiyaya malik olan hüceyrələr və hüceyrəarası maddələr qrupuna toxumalar deyilir. Bitki toxumaları törədici, əsas, örtük, ötürücü, mexaniki və ifrazat toxuma qruplarına ayırırlar.
Törədici toxuma
Törədici və ya meristem toxumasının hüceyrələri kiçik, incə qılaflı və iri nüvəli olub, bölünmə bacaraqları vardır. Digər toxumaların hüceyrələrinə başlanğıc verərək bitkilərin yaşamı boyu böyüməsini və gəlişməsini təmin edir. Bütün toxumalar törədici toxumadan yaranır.
Onun ayrı-ayrı növləri vardır: 1.Təpə meristem-köklərin və zoğların ucunda yerləşir 2.Yan və ya kambi meristem-gövdədə qabıq və oduncaq arasında yerləşir.Çoxillik bitkilərdə gövdə və kökün eninə böyüməsini təmin edir. 3.Aralıq və ya interkalyar meristem-buğumarasının dibində yerləşir.Tumurcuqları,cavan zoğları uzununa böyüdür.Taxıl bitkilərinin gövdəsi interkalyar yolla böyüyür. 4.Zədə meristemi-bitkinin zədələnmiş yerlərində əmələ gəlir.Yaranı örtən eynitipli parenxim hüceyrələrindən ibarət toxumaya başlanğıc verir.
Örtük toxuması
Bitkini xaricdən örtərək onu ətraf mühitin əlverişsiz təsirindən qoruyur. Yarpaqların və cavan zoğların səthini örtük toxumasının bir növü olan dəricik və ya epiderma ilə örtülür. Dəricik şəffaf və canlı hüceyrələrdən təşkil olunmuşdur. Hüceyrələri sıx yerləşir. Üzəri dəriciklə örtülmüş bitki orqanlarında qaz mübadiləsi xüsusi quruluşlu ağızcıqlarla gedir. Payızda bitkinin bəzi hissələrində dəricik örtük toxumasının digər növü olan mantarla əvəz olunur. Mantar üzərinə yağabənzər maddələr hopmuş qalın divarlı ölü hüceyrələrdən ibarətdir. O, bitkiyə su və işıq keçməsinin qarşısını alır. Üzəri mantarla örtülmüş bitki orqanlarında qaz mübadiləsi mərciməklər adlanan kiçik dəliklər vasitəsilə olur. Bitkinin yaşı artdıqca mantar qatı qalınlaşır.
Mexaniki toxuma
Gövdədə, liflərdə, yarpaq saplağında, yarpaq damarlarında yerləşir. Mexaniki toxuma bitkiyə möhkəmlik verərək dayaq funksiyası yerinə yetirir. Onlar əsasən ölü, bəzən canlı hüceyrələrdən təşkil olunmuşdur.
İfrazat toxuması
Bitkilərin nektarlıqları, şirə ifraz edən kanalcıqları aiddir. Hüceyrələrində həşəratları bitkiyə cəlb etmək, bitkini heyvanlar tərəfindən yeyilməkdən mühafizə etmək üçün xüsusi maddələr toplanır.
Ötürücü toxuma
Su və mineral duzlar gövdə boyunca yerləşən borucuqlar ilə yuxarı qalxır. Borucuqlar yan divarları qalınlaşmış və arakəsmələri isə itərək boru şəklini almış ölü hüceyrələrdən təşkil olunmuşdur. Yarpaqlarda və yaşıl gövdələrdə sintez olunan üzvi maddələr isə qabıq hissəsində yerləşən floema boruları ilə bitkinin müxtəlif orqanlarına aparılır. Floema boruları arakəsmələri ələk kimi deşikli olan canlı hüceyrələrdən təşkil edilmişdir.
Əsas toxuma
Nazik qılaflı canlı hüceyrələrdən ibarətdir. Bitkinin bütün orqanlarında rast gəlinir və orqanlararası boşluğu doldurur. Əsas toxuma maddələrin əmələ gəlməsində və toplanmasında iştirak edir. Fotosintezedici toxumasının sitoplazmasında çoxlu miqdarda yaşıl xloroplastlar olur. Bitkilərin yaşıl hissələrində, xüsusən yarpaqlarda rast gəlinir. Bu toxuma əsasən fotosintez prosesini həyata keçirir və üzvi maddələr əmələ gətirir. Ehtiyat toplayıcı toxumalarının hüceyrələri iri vakuollara malikdir. Vakuollarda içərisindəki hüceyrə şirəsində müxtəlif ehtiyat qida maddələri — nişasta dənələri, yağ damlaları, suda həll olmuş şəkər toplanır. Ehtiyat maddələri əsasən böyümə üçün istifadə olunur.
Poçtmeysterin binası (Taqanroq)
Tarixi
Mariya Manuylovna de-fakto ərinin işlərini idarə edirdi. Poçtolyonların işinə xüsusi ilə ciddi yanaşırdı. 1884-ci ildə şəhərdə poçt və teleqraf xidmətləri birləşdirilərək «Poçt və teleqraf baş idarəsi» adlandırılmağa başlayır. Üstəlik Daxili işlər naxirliyinə birləşdirilir. O zamanlar məktubları evlərinə aparmırdılar. Məktublar poçt kontoruna göndərilirdi.
Şux qadın olan Mariya Manuylovnanı yerli rəssam və heykəltaraş olan Leonid Yeqorov (1848-1890) baralyefdə təsvir etmişdir. Bu baralyef Taqanroq Tarix-Diyarşunaslıq muzeyində saxlanılır. Onların ailəsində iki qız övladı vardı: Nadjda və Yelizaveta. Mixail Petroviç 89 yaşında 16 yanvar 1893-cü ildə, qızı Yelizaveta paralicdən 18 oktyabr 1916-cı ildə vəfat etmişdir. 1910-cu illərdə binaya poçmeysterin qızları sahib olur. Sovet dönəmində bina milliləşdirilmişdir. Hazırda yaşayış binası kimi istifadə edilir.
Təsviri
Bir mərtəbəli zirzəmiyə sahib olan bina. Girişi yan hisdədə yerləşir. Üzəri şiferlə örtülmüşdür. Fasadında beş pəncərə vardır. Üzəri qara suvaqla üzlənmişdir. Mərtəbələr arasında karniz vardır. Bina sarı rəngə boyansada, aşağı hissələri bozdur.
18 oktyabr 1992-ci il qərarı regional əhəmiyyətli mədəni irs siyahısına daxil edilmişdir.
Kvinslend vombatı
Kvinslend vombatı — dünyanın ən nadir məməlilərindən biridir.
Görünüşü
Ən yaxın qohumları kimi Kvinslend vombatı da güclü pənçələrə, qısa quyruğu və güclü qısa ayaqlara sahibdir. Kifayət qədər böyük başı, sivri qulaqları, kiçik gözləri, uzun bir bığları vardır. Buna görə də bəzən bu canlını bığlı vombat adlandırırlar. Digər iki növə nisbətən daha uzun, daha sivri qulaqları və daha geniş ağızları var. İpək kimi xəzi, gümüşü bozdan qəhvəyi rəngə qədər olan müxtəlif çalarlardadır. Göz ətrafı tünd rənglidir. Bədənin uzunluğu orta hesabla təxminən 1 metrdir, cinslər arasında ölçüdə heç bir fərq yoxdur.
Xüsusiyyətləri
Bu növ yarı quraq qumlu çəmənliklərdə və akasiya, evkalipt meşələrində yaşayır. Əsasən gecə həyat tərzi keçirir. Bəzən gün ərzində günəşin altına qızınırlar. Vombatlar özləri qazdıqları yuvalardan sığınacaq olaraq istifadə edərək təxminən 15 hektar ərazidə tək yaşayırlar. Qumlu torpaqda heyvanlar çoxsaylı girişi olan geniş və mürəkkəb tunel sistemləri qururlar. Heyvan yuvanın girişini nəcislə işarələyir, yeri gəlmişkən onlar kub şəklindədir. Yağışlı mövsümlərdə, populyasiyadakı dişilərin 50–80% -i nəsil verir. Yalnız bir bala dünyaya gətirirlər. Balalar 8 ilə 9 ay arasında analarının çantalarında qalır və 12 aylığında isə süddən kəsilirlər. Bu növün yağ ehtiyatları və aşağı metabolik dərəcəsi yeməyin az olduğu günlərdə bir neçə gün qidasız qalmasına imkan verir. Kvinslend vombatı üçün cütləşmə mövsümü bahar və yaz aylarıdır. Hamiləlik yalnız 20 gün davam edir və sonra hələ tam inkişaf etməmiş bala təxminən ömrünün 6 ayını keçirdiyi bir kisədə yaşamalı olur. Ümumilikdə təxminən bir il yarım anası ilə keçirir.
Düşmənlər
Qəribə görünməsinə baxmayaraq, bir vombat üçün təhlükə olduğu təqdirdə 40 km/saata qədər sürətlənmək çətin deyil. Eyni zamanda, müstəmləkəçilər tərəfindən əraziyə gətirilmiş dinqo köpəyi xaricində təbii düşmənləri yoxdur.
Həsənabad (Urmiya)
Həsənabad - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 212 nəfər yaşayır (54 ailə).
Mədəni muxtariyyət
Mədəni (milli-mədəni) muxtariyyət  — təhsilin təşkili və mədəni həyatının digər formaları ilə əlaqəli təcrid olunmuş etnik qrupun muxtariyyəti. Müəyyən bir əraziyə deyil, müəyyən bir etnik qrupun bütün nümayəndələrinə aiddir. Hər hansı dövlətin azlıqda olan etnik birliyinə dil, təhsil və mədəniyyət sahəsinə aid məsələlərin həllində verilən müstəqillik, muxtariyyətin bir növü.
Haqqında
Müasir qloballaşma, hüquqi dövlət quruculuğu dövründə milli-mədəni muxtariyyət problemi milli münasibətlərin tənzimlənməsində mühüm rol oynayan, nəzəri və praktiki əhəmiyyət kəsb edən aktual bir problemdir. Milli-mədəni muxtariyyət hüquqi dövlətdə millətlərin öz müqəddəratının təyin edilməsi hüququ ilə sıx bağlı olan ideyadır. Beynəlxalq sənədlərdə göstərilir ki, etnik, dil və din azadlıqlarının mövcud olduğu ölkələrdə onların öz mədəniyyətlərindən faydalanmaq, öz dininə etiqad etmək və onun ayinlərini icra etmək, eləcə də, öz doğma dilini işlətmək hüququ rədd edilə bilməz.
Millətlərin öz müqəddəratını təyin etmək hüququ Böyük Fransa inqilabının əsas liberal-demokratik ideyası kimi Avropaya sonralar isə bütün dünyaya yayıldı.
Müasir dövrdə “Millətlərin öz müqəddəratını təyin etmək hüququ” beynəlxalq hüquqda öz əksini tapmışdır ki, hər bir millət azad şəkildə öz müqəddəratını təyin etmək hüququna malik olsun. Lakin çox zaman bu müqəddəratı təyinetmə dünyanın siyasi xəritəsində dəyişikliyə səbəb olduğundan, hər hansı bir dövlətin ərazi bütövlüyünə xələl gətirə bildiyinə görə problemə çevrilmişdir. Tarix səhnəsinə çıxaraq mümkün vasitələrlə özünütəsdiqə can atan qüvvələr dövlətə böyük ziyan vurur. Milli özünütəyinetmə prinsipi XX əsrin əvvəllərində ABŞ prezidenti Vudro Vilson tərəfindən dəqiq ifadə edilmişdir:
Politoloqlar millətlərarası ziddiyyətlərin yaranmasının bir sıra obyektiv və subyektiv amillərini göstərirlər. Buraya cəmiyyətin özünün demokratik inkişaf səviyyəsinin aşağı olması və vətəndaş cəmiyyəti institutlarının zəif olması, iqtisadi çətinliklər və s. kimi amillər daxildir. Məlumdur ki, milli-mədəni muxtariyyət uğrunda mübarizə aparan milli azlıqların özlərini müəyyən etmək üçün müəyyən meyarların olduğunu göstərirlər:
Millətlərarası münasibətlərdə qarşıdurmanın dörd tipi vardır :
.
Baharın on yeddi anı (film, 1973)
"Baharın on yeddi anı" — rejissor Tatyana Lioznovanın çoxseriyalı filmi.
Məzmun
Filmdəki hadisələr İkinci dünya müharibəsində Almaniyanın təslim olmasına az qalmış 1945-ci ilin 12 fevralından 24 martına qədər olan günləri əhatə edir. Filmin baş qəhrəmanı ştandartenfürer Maks Otto fon Ştirlis sovet kəşfiyyatçısıdır və SD mərkəzi aparatında işləyir. Ona Reyxin rəhbərlərindən kimin ABŞ və Böyük Britaniyanın müvəqqəti sülhü ilə bağlı birtərəfli danışıqlar aparmasını tapmaq tapşırığı verilir.
Ştirlisin SD-də olan işi RSXA rəisi Kaltenbrunnerdə şübhə oyadır. O, gestapoya Ştirlisin əlaqələri ilə bağlı sakit və gizli yoxlama aparmağı tapşırır.
Berlin yaxınlığındakı bombardmanda Ştirlisin əlaqələndiriciləri olan ailə – Ervin və Ketrin yaşayan ev dağılır. Ervin həlak olur. Hamilə Ketrin isə huşsuz vəziyyətdə Şarite klinikasına gətirilir. Təsadüf nəticəsində orada gestapo Ketrini ifşa edir. Ştirlisin tapşırığı çətinləşir: o, Moskva rəhbərliyi ilə əlaqəsiz qalır.
Ağıllı və ehtiyatlı Şlaq ona verilən tapşırığı müvəffəqiyyətlə yerinə yetirir. Pleyşnerin huşsuzluğu isə onu tələyə salır. Səhvini başa düşən Pleyşner intihar edir.
Danışıqlara mane olmaq üçün Ştirlis Reyxin hakimiyyətinin yüksək eşelonlarındakı rəqabətdən istifadə etmək qərarına gəlir. O, reyxslyater Martin Bormanla birbaşa əlaqəyə girir və ona "fürerin əleyhinə gedən satqıncasına danışıq"dan xəbər verir.
Bu zaman gestapo rəisi Müllerin əlinə Ştirlisin sovet rezidenti ilə əlaqəsini göstərən ciddi dəlillər düşür. Ştirlis Müllerlə gərgin psixoloji duel aparır və özünə haqq qazandırmağa çalışır. Bunun üçün Ştirlisin o qədər də güclü sübutu yoxdur, amma Müller onunla razılaşır. Artıq Müller üçün Ştirlis – Bormanın adamıdır. Gestapo rəisi Ştirlisə başa düşməyə imkan verir ki, onunla maraqlanır.
Ştirlisin qarşısında daha bir tapşırıq var: Keti xilas etmək. Radist qız Ştirlisin göstərişi ilə radio-oyunda iştirak etməyə razılıq verir. Ştirlis bu əməliyyata SD tərəfdən nəzarət edir. Hadisələrin gözlənilməz gedişində Ket gestaponun onu saxladığı gizli evdən qaçır. Ştirlis onunla birlikdə bitərəf İsveçrəyə getmək imkanı tapır.
Berndə Ştirlis Keti vətənə göndərir. O, Şlaqdan Volfun amerikalılarla əlaqəsini sübut edən qiymətli məlumat əldə edir. Mərkəzlə əlaqə saxlanılır. Məlum olur ki, ona Sovet İttifaqı Qəhrəmanı adı verilib.
Ştirlis öz işini davam etdirmək üçün Berlinə qayıdır.
Azərbaycan dilinə dublyajı
Film 2011-ci ildə Bakıfilm kinostudiyasında dublyaj edilmişdir.
Kəsran (Tarım)
Kəsran - İranın Zəncan ostanının Tarım şəhristanının Çəvərzəq bəxşinin Çəvərzəq qəsəbəsinin ərazisinə daxil olan kənd.
Əhalisi
2016-cı ilin məlumatına görə kənddə 229 nəfər yaşayır (64 ailə).
Pir Murad (Urmiya)
Pir Murad - İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 212 nəfər yaşayır (54 ailə).
NGC 3560
NGC 3560, Yeni Baş Kataloqda qeydə alınmış təkrarlanmış NGC cismidir. Göy üzündə Şir bürcü istiqamətində yerləşir. S/P tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Xanlıq Muxtar karvansarası
Xanlıq Muxtar karvansarası — Şuşa şəhəri M. F. Axundov küçəsi 29 ünvanında yerləşən, Şuşa Dövlət Tarix-Memarlıq Qoruğuna aid ölkə əhəmiyyətli karvansara. Karvansara Azərbaycan Respublikası Mədəniyyət və Turizm Nazirliyi tərəfindən ölkə əhəmiyyətli tarix-mədəniyyət abidəsi kimi qeydiyyata alınmışdır.
Tarixi
Karvansara Şuşa şəhərində XVIII əsrdə Xanlıq Muxtar tərəfindən tikilmişdir. Xanlıq Muxtarla bağlı tarixdə yazılı çox məlumat olmasa da, Xan sarayında xidmət etmiş, şəhərin hörmətli şəxslərindən olduğu bilinir.
XIX əsrin sonlarına yaxın Şuşada fəaliyyət göstərən 10 karvansaradan biri də Xanlıq Muxtar karvansarası idi.
Şəhər 1992-ci ildə ermənilər tərəfindən işğal edildikdən sonra karvansaradakı İslam elementləri və ərəb dilindəki yazılar erməni xaçı və yazısı ilə əvəzlənmişdir.
Rauf Mehtiyev
Rauf Məhi oğlu Mehtiyev (25 dekabr 1983, Ağdam – 12 mart 2023) — komissiya sədri, aktivist və filantrop
Həyatı
Rauf Mehtiyev 25 dekabr 1983-cü ildə Ağdam rayonunun Novruzlu kəndində doğulub.
Bakı şəhəri Nizami rayonu Milli Qəhrəman M. Rüstəmov adına 32 nömrəli tam orta məktəbi bitirib. 2002-ci ildə Azərbaycan Respublikası Təhsil Nazirliyi Bakı Plan-İqtisad Texnikumunun hüquqşünaslıq üzrə tam kursunu bitirib və kiçik mütəxəssis ixtisası verilib. Bakalavr təhsilini "Beynəlxalq hüquq" ixtisası üzrə 2006-cı ildə başa çatdırıb.
2006–2007-ci illərdə Dövlət Sərhəd Xidmətinin N saylı hərbi hissəsində xidmətdə olub. Hərbi xidməti müddətində çavuş rütbəsi alıb.
Ailəlidir, 2 övladı var.
Karyerası
2003–2005-ci illərdə 18 saylı Dövlət Seçki Komitəsinin 22 saylı Məntəqə Seçki Komissiyasında katib vəzifəsində, 2005–2009-cu ildə isə sədr vəzifəsində çalışıb.
2007–2019-cu illərdə Azərbaycan Dövlət İdarələri İctimai Xidmət İşçiləri Həmkarlar İttifaqının Nizami rayonu Komitəsində təlimatçı vəzifəsində çalışıb.
2011-ci ildən etibarən "Bizim Prezident" ictimai-siyasi jurnalında xüsusi müxbir kimi fəaliyyət göstərib.
2019-cu ildə Bakı şəhəri Nizami rayonu İcra Hakimiyyətində stajçı kimi fəaliyyətə başlayıb və İctimai-siyasi və humanitar məsələlər şöbəsində baş məsləhətçi vəzifəsinə təyin edilib.
2020-ci ildə daimi dövlət qulluğuna qəbul edilib və Nizami rayonu İcra Hakimiyyətinin İctimai-siyasi və humanitar məsələlər şöbəsinin baş məsləhətçisi vəzifəsinə təyin edilib. 1 avqust 2020-ci il tarixdə "Kiçik dövlət qulluqçusu" ixtisas dərəcəsi verilib.
2021-ci il 25 yanvar tarixində "Dövlət qulluğu haqqında" Qanunun müvafiq bəndinə əsasən Nizami rayonu icra başçısının köməkçisi vəzifəsinə təyin edilib.
1 sentyabr 2022-ci il tarixdə "3-cü dərəcə dövlət qulluqçusu" ixtisas dərəcəsi verilib.
İctimai-siyasi və humanitar fəaliyyəti
Çalışdığı dövrlərdə Rayon ərazisində yaşayan müxtəlif kateqoriyalı insanlara dəstək və yardım göstərilməsi istiqamətində müxtəlif işlər görüb.
İkinci Qarabağ müharibəsi zamanı şəhid olan qəhrəmanların dəfn mərasimlərində şəxsən iştirak edən Rauf Mehtiyev onların ailələri ilə daim yaxından maraqlanıb. Dəfələrlə Rauf Mehtiyev tərəfindən şəhid ailələri və qazilərin ailə üzvləri ilə görüşlər təşkil edilib, onların problemləri dinlənilib. Rayonun ictimai həyatında daim aktiv fəaliyyət göstərən R. Mehtiyevin təşkilatçılığı ilə şəhidlər üçün xatirə abidəsi, bulaqlar açılıb. Açılış mərasimlərində şəxsən iştirak edib və ailələrə hər zaman dəstək olub.
Mükafatları və təltifləri
4–5 avqust 2005-ci il tarixində "The International Republican İnstitute" və "United States for International Development" tərəfindən təşkil olunan "Basic Political Campaigning" adlı seminarda iştirak edərək beynəlxalq sertifikat alıb.
10.11.2007-ci il tarixində Yeni Azərbaycan Partiyası (YAP) Nizami rayon təşkilatı tərəfindən "YAP Nizami rayon təşkilatının ictimai-siyasi həyatında fəal iştirakına görə" fəxri fərmanla təltif edilib.
2016-cı ildə Azərbaycan Respublikası Veteranlar Təşkilatı İctimai Birliyi tərəfindən "Rayon sakinlərinə, əmək və Qarabağ müharibəsi veteranlarına mütəmadi olaraq göstərdiyi daimi diqqət və qayğıya görə" fəxri fərmanla təltif edilib.
Rauf Mehtiyevin İkinci Qarabağ müharibəsində və müharibədən sonrakı dövrlərdə şəhid və qazi ailələrinə göstərdiyi qayğı və diqqət nəzərə alınaraq Azərbaycan Qarabağ Müharibəsi Əlilləri, Veteranları və Şəhid Ailələri İctimai Birliyi tərəfindən 11.10.2021-ci il tarixdə "Vətənpərvərlik işində xidmətlərinə görə" medalı ilə təltif olunub.
2021-ci il tarixdə "Bizim Prezident" ictimai-siyasi jurnalının keçirdiyi sorğuya əsasən ulu öndər Heydər Əliyevin ideyalarının həyata keçirilməsində və təbliğində, İlham Əliyevin rəhbərliyi ilə torpaqlarımızın azad edilməsində, milli qürurumuzun müdafiəsində arxa cəbhədə fəal iştirakına görə "Zəfər Bayrağı" media mükafatına layiq görülüb.
Vəlqara
Vəlqara - İranın Zəncan ostanının Tarım şəhristanının Çəvərzəq bəxşinin Çəvərzəq qəsəbəsinin ərazisinə daxil olan kənd.
Əhalisi
2016-cı ilin məlumatına görə kənddə 794 nəfər yaşayır (228 ailə).
Köhnə Əzməy (Bakalı)
Yeni Əzməy — Başqırdıstan Respublikası nın Bakalı rayonu nda yerləşən kənd. Kənd Diyaşev kənd şurası nın tərkibindədir.
Coğrafi yerləşməsi
Məsafələr:
Milli tərkibi
2002-ci ildə keçirilən Ümumrusiya əhalinin siyahıya alınmasına əsasən kənddə kryaşenlər (51%), tatarlar (39%) üstünlük təşkil edir.
Vittorio Qrilli
Vittorio Umberto Qrilli (Vittorio Umberto Grilli; ) — italyan iqtisadçı və siyasətçi, Monti hökumətində İqtisadiyyat və Maliyyə naziri (2012-2013).
Bioqrafiyası
1986-1990-cı illərdə Yel Universitetində dosent olub.
1990-1994-cü illərdə Birkbekdə (London Universiteti) Maliyyə professoru.
1994-2000-ci illərdə Xəzinədarlıq, Büdcə və Maliyyə Planlaşdırma Nazirliyində.
2001-2002-ci illərdə Credit Suisse First Boston-un İtaliya investisiya bankçılığı bölməsinə rəhbərlik edib.
2002-2005-ci illərdə İtaliya İqtisadiyyat və Maliyyə Nazirliyinin mühasibat departamentinə, 2005-2011-ci illərdə həmin idarənin xəzinədarlıq şöbəsinə rəhbərlik edib.
2014-cü ildə o, JPMorgan-ın Londonda yerləşən Avropa, Yaxın Şərq və Afrikadakı əməliyyatlarının prezidenti seçildi (Korporativ və İnvestisiya Bankçılığı Emea)
Roza Papova
Roza Papova — Bolqar teatr aktrisası, rejissor və teatr xadimi.
Bioqrafiyası
1879-cu ildə Sofiyada anadan olub. 15 yaşında gələcək əri ilə görüşür və 16 yaşında onlar gizli şəkildə evlənirlər.
Orta məktəbdə Roza "Zora" mobil teatr truppasına daxil olur. Teatr sənətini aktyor və rejissor Konstantin Sapunovdan öyrənir. 1897-ci ildə Veliko Tırnovo şəhərində "Səmimi dostluq" pyesində Sofiya rolu ilə səhnəyə çıxır. Daha sonra ərinin rəhbərlik etdiyi teatr truppası ilə səyahət edir. 1900-cü ildən 1902-ci ilə qədər "Gözyaşları və Gülüş" truppasında, həmçinin M. Stojkoviçin xorvat teatr truppası tərkibində çıxış etmişdir.
1900-cü ildən Vratsadan olan bir fanat, 25 yaşlı müəllim və şair Todor Boqdanov tərəfindən gizli bir şəkildə təqib edilmişdir. 20 yanvar 1903-cü ildə Todor Rozanı və özünü vurur. O, yerindəcə ölür. Aktrisa ağır yaralanır və uzun müddət müalicə almalı olur. Bu cəhd Sofiyada çox məşhur bir hadisə idi və tezliklə Roza Milli Teatrdan qovulur. 1904-cü ildən 1906-cı ilə qədər vaxtaşırı rejissor kimi fəaliyyət göstərir və eyni zamanda Plovdivdəki teatr truppasında səhnədə oynayır. Sonra Vyana Universitetində ədəbiyyat və tibb təhsili almaq üçün Vyanaya gedir. 1908-ci ildə Bolqarıstana qayıdır və yenidən Milli Teatra dəvət olunur. 1910-cu ilə qədər burada rol oynayır.
1910–1911-ci illərdə Ruse teatrının ilk rejisor-tərtibatçısı seçilir. 1918-ci ildə Roza Sofiyada özünün Rosa Popova teatrını qurur. Bir müddətdir Azad Teatrda oynamağa davam edir. 1923-cü ildə teatr pedaqogiyası ilə məşğul olduğu Bolqarıstan Teatr Studiyasını təsis edir. Aktrisanın karyerası 1937-ci ildə başa çatır.
1926-cı ildə Teodor Trayanov "Səyyahın mahnısı" poemasını Roza Popova həsr edir. Teatr fəaliyyəti ilə yanaşı, Roza Popova tərcümə və ədəbiyyatla məşğul idi. Səhnəyə qoyduğu pyeslərin çoxunu tərcümə edirdi. Xatirələr, şeirlər, əfsanələr, hekayələr, tənqidi məqalələr yazırdı.
Əmiraslan ovdanı
Əmiraslan ovdanı — XIX əsrdə Maştağada tikilmiş ovdan. Ovdanın əsas hissəsi torpağın altındadır. Pilləkənlər lay daşlardan yonulub, su mənbəyinə qədər enir. Tikilinin yerin altındakı hissəsinin tağvari dəhliz şəklində olması üzərindəki torpaq qatı ağırlığının təzyiqi nəticəsində çökməsi ehtimalını heçə endirir. Ovdan hazırda baxımsız vəziyyətdədir.
İngilis-Misir Sudanı
İngiltərə-Misir Sudanı — 1899-cu ildən 1956-cı ilə qədər Misir və Böyük Britaniyanın kondominiumu.
Misir ilə ittifaq
1820-ci ildə Misir valisi Məhəmməd Əli Sudanın şimalını fəth etdi. Bölgənin uzun müddət Misirlə dil, mədəni, dini və iqtisadi oxşarlıqları və əlaqələri var idi. Sudan fironların dövründən başlayaraq tez-tez Misir hakimiyyəti altına düşürdü. Məhəmməd Əli Osmanlı imperiyasından ayrılmaq üçün öz gücünü fəal şəkildə genişləndirməyə çalışırdı. Bunun üçün Sudanın ona tabe olmasını istəyirdi. Onun və xələflərinin hakimiyyəti dövründə “Nil vadisində birliyi” qorumaq üçün Misir və Sudan vahid bir qurum kimi idarə olunurdu. Bu siyasət, ilk növbədə, hakimiyyəti dövründə Sudanın qalan hissəsinin böyük hissəsi fəth edilən İsmayıl Paşa tərəfindən davam etdirilib və gücləndirilibdir.
Böyük Britaniyanın iştirakı
1869-cu ildə Süveyş kanalının açılması ilə Misir və Sudanın iqtisadi və strateji əhəmiyyəti xeyli artdı və bu, böyük dövlətlərin, xüsusən də Böyük Britaniyanın diqqətini cəlb etdi. On il sonra, 1879-cu ildə İsmayıl Paşa hökumətinin böyük xarici borcu onun vəzifədən uzaqlaşdırılması və Kavalalı Tofiq Paşanın dövlətinin başçısı olması üçün bəhanə oldu. Tofiq Paşanın xarici güclərin əli ilə hakimiyyətə gəlişi Misir və Sudan millətçilərini qəzəbləndird. Oonlar Avropa hökumətlərinin və tacirlərinin ölkənin işlərində artan təsirindən narazı qaldılar. Bu Ərəbi Paşanın başçılığı ilə üsyanla nəticələndi. Tofiq Paşa kömək üçün İngiltərəyə müraciət etdi.
İngilislər Misirin əsas limanı olan İsgəndəriyyəyə hücum etdilər və sonra ölkəni işğal etdilər. İngilis qüvvələri Ərəbi Paşa hökumətini devirdi və 1882-ci ildə Misir və Sudanın qalan hissəsini fəth etməyə başladılar. Tofiq Paşanın hakimiyyəti bərpa olunsa da, əslində ingilislər Misir və Sudanın daxili və xarici işlərinə getdikcə daha çox qarışırdılar.